Thorleif Klausen

Thorleif Arne Klausen (født 3. juni 1882 i Christiania, død 4. mai 1934) var en norsk skuespiller, teatersjef og forfatter.

Klausen debuterte på Centralteatret i 1909. Fra 1921 til 1926 var han teatersjef ved Casino og i 1926 og 1927 ved Klingenberg Teater. Ved siden av teatervirksomheten skrev han også musikktekster under pseudonymet Lille-Klaus (Lilleklaus).

Klausen var forbundsleder i Norsk Skuespillerforbund i 1920.

Han var sønn av skuespilleren Henrik Klausen og bror av Gudrun Klausen. Han er gravlagt sammen med faren på Vår Frelsers gravlund i Oslo.

Referanser

Litteratur 
 

Norske skuespillere
Norske teatersjefer
Skuespillere ved Centralteatret
Norske forfattere
Norske fagforeningspersoner
Personer begravet på Vår Frelsers gravlund
Personer fra Oslo